ਪੁਨੀਤ ਰੰਜਨ

ਪੁਨੀਤ ਰੰਜਨ (ਜਨਮ 1961) ਇੱਕ ਭਾਰਤੀ-ਅਮਰੀਕੀ ਵਪਾਰੀ ਹੈ ਜਿਹੜੇ 1 ਜੂਨ, 2015 ਤੋਂ ਬਹੁ-ਰਾਸ਼ਟਰੀ ਪੇਸ਼ੇਵਰ ਸੇਵਾਵਾਂ ਨੂੰ ਪ੍ਰਦਾਨ ਕਰਨ ਵਾਲੀ ਸੰਸਥਾ ਡੇਲੋਇਟ ਦਾ ਮੁੱਖ ਕਾਰਜਕਾਰੀ ਅਧਿਕਾਰੀ (ਸੀਈਓ) ਹੈ। ਉਹ ਡੇਲੋਇਟ ਕੰਸਲਟਿੰਗ ਐਲਐਲਪੀ ਦੇ ਚੇਅਰਮੈਨ ਅਤੇ ਸੀਈਓ ਵੀ ਰਹਿ ਚੁੱਕਿਆ ਹੈ, ਅਤੇ ਉਸਨੇ 2011 ਤੋਂ 2015 ਤੱਕ ਡੇਲੋਇਟ ਐਲਐਲਪੀ (ਸੰਯੁਕਤ ਰਾਜ) ਦੇ ਚੇਅਰਮੈਨ ਦੀ ਭੂਮਿਕਾ ਨਿਭਾਈ।

ਉਸਦੇ ਪਾਲਣ ਪੋਸ਼ਣ ਉੱਤਰੀ ਭਾਰਤ ਦੇ ਹਰਿਆਣਾ ਰਾਜ ਵਿੱਚ ਰੋਹਤਕ ਵਿੱਚ ਹੋਇਆ ਸੀ। ਅਮਰੀਕਾ ਵਿੱਚ ਓਰੇਗਨ ਦੀ ਵਿਲਮੇਟ ਯੂਨੀਵਰਸਿਟੀ ਤੋਂ ਪ੍ਰਬੰਧਨ ਵਿੱਚ ਐਮਬੀਏ ਪ੍ਰਾਪਤ ਕਰਨ ਤੋਂ ਬਾਅਦ, ਉਸਨੂੰ ਟਚ ਰੌਸ ਨਾਮਕ ਕੰਪਨੀ ਵਿੱਚ ਕੰਮ ਕਰਨਾ ਸ਼ੁਰੂ ਕੀਤਾ, ਜਿਹੜੇ 1989 ਵਿੱਚ ਡੇਲੋਇਟ ਵਿੱਚ ਅਭੇਦ ਹੋ ਗਿਆ ਸੀ। 

ਉਹ ਵਰਤਮਾਨ ਵਿੱਚ ਪੋਰਟਲੈਂਡ, ਓਰੇਗਨ ਵਿੱਚ ਰਹਿੰਦਾ ਹੈ।

 ਅਰੰਭਕ ਜੀਵਨ ਅਤੇ ਸਿੱਖਿਆ 
ਉਸਦੀ ਪਰਵਰਿਸ਼ ਭਾਰਤ ਵਿੱਚ ਹਰਿਆਣੇ ਦੇ ਰੋਹਤਕ ਜ਼ਿਲ੍ਹੇ ਦੇ ਰੋਹਤਕ ਸ਼ਹਿਰ ਵਿੱਚ ਹੋਈ, ਜਿੱਥੇ ਉਸਦੇ ਪਿਤਾ ਨੇ ਇੱਕ ਇਲੈਕਟ੍ਰੀਕਲ ਸਵਿਚਗੀਅਰ ਫੈਕਟਰੀ ਸਥਾਪਿਤ ਕੀਤੀ ਸੀ। ਲਗਭਗ ਸੱਤ ਸਾਲ ਦੀ ਉਮਰ ਵਿੱਚ, ਬਹਿਤਰੀਨ ਸਿੱਖਿਆ ਪ੍ਰਾਪਤ ਕਰਨ ਲਈ ਉਸਨੂੰ ਸ਼ਿਮਲਾ ਦੇ ਨੇੜੇ ਇੱਕ ਜਨਤਕ ਸਹਿ-ਵਿਦਿਅਕ ਬੋਰਡਿੰਗ ਸਕੂਲ, ਲਾਰੈਂਸ ਸਕੂਲ, ਸਨਾਵਰ ਭੇਜਿਆ ਗਿਆ ਸੀ। ਜਦੋਂ ਉਹ ਲਗਭਗ ਚੌਦਾਂ ਸਾਲਾਂ ਦਾ ਸੀ, ਉਸਦੇ ਪਿਤਾ ਦੇ ਕਾਰੋਬਾਰ ਨੂੰ ਵਿੱਤੀ ਮੁਸ਼ਕਲਾਂ ਦਾ ਸਾਹਮਣਾ ਕਰਨਾ ਪਿਆ, ਅਤੇ ਇਸ ਕਰਕੇ ਉਸਨੂੰ ਰੋਹਤਕ ਵਾਪਸ ਆਉਣ ਅਤੇ ਪਰਿਵਾਰ ਦੀ ਫੈਕਟਰੀ ਵਿੱਚ ਪਾਰਟ ਟਾਈਮ ਕੰਮ ਕਰਨ ਲਈ ਮਜਬੂਰ ਕੀਤਾ। 

ਉਸਨੇ ਇੱਕ ਸਥਾਨਕ ਕਾਲਜ ਵਿੱਚ ਪੜ੍ਹਾਈ ਕੀਤੀ, ਜਿੱਥੇ ਉਸਨੇ ਅਰਥ ਸ਼ਾਸਤਰ ਵਿੱਚ ਸਨਾਤਕ ਦੀ ਉਪਾਧੀ ਪ੍ਰਾਪਤ ਕੀਤੀ। ਉੱਚ ਸਿੱਖਿਆ ਪ੍ਰਾਪਤ ਕਰਨ ਤੋਂ ਬਾਅਦ, ਉਸਨੇ ਦਿੱਲੀ ਸਥਿਤ ਘਰੇਲੂ ਉਪਕਰਣ ਕੰਪਨੀ ਊਸ਼ਾ ਇੰਟਰਨੈਸ਼ਨਲ ਲਈ ਕੰਮ ਕੀਤਾ। 1984 ਵਿੱਚ, ਉਸਨੇ ਇੱਕ ਰੋਟਰੀ ਫਾਉਂਡੇਸ਼ਨ ਸਕਾਲਰਸ਼ਿਪ ਪ੍ਰਾਪਤ ਕੀਤੀ, ਉਸਨੂੰ ਸੰਯੁਕਤ ਰਾਜ ਵਿੱਚ ਸਲੇਮ, ਓਰੇਗਨ ਦੀ ਵਿਲਮੇਟ ਯੂਨੀਵਰਸਿਟੀ ਲਈ ਇੱਕ ਪੂਰੀ ਸਕਾਲਰਸ਼ਿਪ ਪ੍ਰਦਾਨ ਕੀਤੀ। ਉਸਨੇ ਵਿਲੇਮੇਟ ਦੇ ਐਟਕਿੰਸਨ ਗ੍ਰੈਜੂਏਟ ਸਕੂਲ ਆਫ਼ ਮੈਨੇਜਮੈਂਟ ਤੋਂ 1986 ਵਿੱਚ ਪ੍ਰਬੰਧਨ ਵਿੱਚ ਸਨਾਤਕਉੱਤਰ ਦੀ ਉਪਾਧੀ ਪ੍ਰਾਪਤ ਕੀਤੀ।

 ਕਿੱਤਾ 
ਵਿਲਮੇਟ ਤੋਂ ਸਨਾਤਕ ਦੀ ਉਪਾਧੀ ਪ੍ਰਾਪਤ ਕਰਨ ਤੋਂ ਬਾਅਦ,1980 ਦੇ ਦਹਾਕੇ ਦੇ ਅੰਤ ਵਿੱਚ, ਟਚ ਰੌਸ ਨਾਮਕ ਕੰਪਨੀ ਨੇ ਇੱਕ ਸਥਾਨਕ ਮੈਗਜ਼ੀਨ ਵਿੱਚ ਉਸਦੀ ਜਾਣਕਾਰੀ ਵੇਖੀ ਸੀ ਅਤੇ ਉਸਨੂੰ ਕੰਪਨੀ ਵਿੱਚ ਕੰਮ ਕਰਨ ਲਈ ਬੁਲਾਇਆ। ਉਸਨੂੰ ਸ਼ੁਰੂ ਵਿੱਚ ਇੱਕ ਐਸੋਸੀਏਟ ਸਲਾਹਕਾਰ ਵਜੋਂ ਨਿਯੁਕਤ ਕੀਤਾ ਗਿਆ ਸੀ ਅਤੇ ਉਸਨੇ ਉਸ ਸਮੇਂ ਤੋਂ 32 ਸਾਲਾਂ ਲਈ ਡੇਲੋਇਟ ਵਿੱਚ ਕੰਮ ਕੀਤਾ ਹੈ।

 ਪੁਰਸਕਾਰ ਅਤੇ ਸਨਮਾਨ 
2017 ਵਿੱਚ, ਉਸਨੂੰ ਹਰਿਆਣਾ ਸਰਕਾਰ ਦੁਆਰਾ "ਗੌਰਵ ਸਨਮਾਨ" ਨਾਲ ਸਨਮਾਨਿਤ ਕੀਤਾ ਗਿਆ ਸੀ। ਇਹ ਪੁਰਸਕਾਰ ਹਰਿਆਣਾ ਤੋਂ ਬਾਹਰ ਰਹਿੰਦੇ ਹਰਿਆਣਵੀ ਮੂਲ ਦੇ ਲੋਕਾਂ ਨੂੰ ਦਿੱਤਾ ਗਿਆ। ਮਈ 2019 ਵਿੱਚ, ਉਸਨੇ ਵਿਲਮੇਟ ਯੂਨੀਵਰਸਿਟੀ ਤੋਂ ਆਨਰੇਰੀ ਡਿਗਰੀ ਪ੍ਰਾਪਤ ਕੀਤੀ।

 ਨਿੱਜੀ ਜੀਵਨ 
ਉਹ ਪੋਰਟਲੈਂਡ, ਓਰੇਗਨ ਵਿੱਚ ਰਹਿੰਦਾ ਹੈ। ਉਸਦਾ ਕ੍ਰਿਕੇਟ ਅਤੇ ਅਮਰੀਕੀ ਫੁਟਬਾਲ ਲਈ ਖਾਸ ਲਗਾਅ ਹੈ, ਅਤੇ ਉਹ ਵੀ ਇੱਕ ਦੌੜਾਕ ਹੈ। ਉਹ ਵਿਆਹਿਆ ਹੋਇਆ ਹੈ ਅਤੇ ਉਸਦਾ ਇੱਕ ਪੁੱਤਰ ਹੈ।

 ਇਹ ਵੀ ਵੇਖੋ 
 ਹਰਿਆਣਾ ਤੋਂ ਲੋਕਾਂ ਦੀ ਸੂਚੀ
 ਵਿਲਮੇਟ ਯੂਨੀਵਰਸਿਟੀ ਦੇ ਸਾਬਕਾ ਵਿਦਿਆਰਥੀਆਂ ਦੀ ਸੂਚੀ

 ਹਵਾਲੇ 

ਸ਼੍ਰੇਣੀ:ਜਨਮ 1961
ਸ਼੍ਰੇਣੀ:ਜ਼ਿੰਦਾ ਲੋਕ